Решение на Общия съд от 15 ноември 2023 г. — TUI Holding/EUIPO – inCruises International (INCRUISES)
(Дело T-780/22)1
„Марка на Европейския съюз — Производство по възражение — Заявка за словна марка на Европейския съюз „INCRUISES“ — По-ранна фигуративна марка на Европейския съюз „INTERCRUISES SHORESIDE & PORT SERVICES“ — Относително основание за отказ — Член 8, параграф 1, буква б) от Регламент (ЕС) 2017/1001 — Реално използване на по-ранната марка — Член 47, параграфи 2 и 3 от Регламент 2017/1001“
Език на производството: английски
Страни
Жалбоподател: TUI Holding Spain, SLU (Палма Де Майорка, Испания) (представител: H. Fangmann, адвокат)
Ответник: Служба на Европейския съюз за интелектуална собственост (представител: T. Frydendahl)
Друга страна в производството пред апелативния състав на EUIPO: inCruises International LLC (Сан Хуан, Пуерто Рико)
Предмет
С жалбата си на основание член 263 ДФЕС жалбоподателят иска отмяна на решението на втори апелативен състав на Службата на Европейския съюз за интелектуална собственост (EUIPO) от 21 септември 2022 г. (преписка R 1081/2021-2)
Диспозитив
Отменя решението на втори апелативен състав на Службата на Европейския съюз за интелектуална собственост (EUIPO) от 21 септември 2022 г. (преписка R 1081/2021-2).
Осъжда Службата на Европейския съюз за интелектуална собственост (EUIPO) да заплати съдебните разноски.
____________
1     ОВ C 45, 6.2.2023 г.